b'\n_START_ARTICLE_\nAleksandras Berezniakas\n_START_PARAGRAPH_\nAleksandras Berezniakas (rus. \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\xaf\xd0\xba\xd0\xbe\xd0\xb2\xd0\xbb\xd0\xb5\xd0\xb2\xd0\xb8\xd1\x87 \xd0\x91\xd0\xb5\xd1\x80\xd0\xb5\xd0\xb7\xd0\xbd\xd1\x8f\xd0\xba, 1912 m. gruod\xc5\xbeio 29 d. Kolomnos apskrities Bojarkino kaime Maskvos sritis \xe2\x80\x93 1974 m. liepos 7 d. Dubna) \xe2\x80\x93 tarybinis l\xc4\x97ktuv\xc5\xb3 ir raket\xc5\xb3 konstruktorius, technikos moksl\xc5\xb3 daktaras.\n_START_SECTION_\nBiografija\n_START_PARAGRAPH_\nAleksandras Berezniakas gim\xc4\x97 1912 m. gruod\xc5\xbeio 29 d. Kolomnos apskrities Bojarkino kaime (\xd0\x91\xd0\xbe\xd1\x8f\xd1\x80\xd0\xba\xd0\xb8\xd0\xbd\xd0\xbe) (dabar Maskvos srities Ozior\xc5\xb3 rajonas)._NEWLINE_Nuo 1931 m. dirbo aviacijos pramon\xc4\x97je._NEWLINE__NEWLINE_1938 m. baig\xc4\x97 Maskvos aviacijos institut\xc4\x85 ir dirbo V. Bolchovitinovo OKB._NEWLINE_1941 m. Berezniakas, tada mechanizm\xc5\xb3 brigados vir\xc5\xa1ininkas, kartu su A. Isajevu ima kurti naikintuvo su Du\xc5\xa1kino konstrukcijos skysto kuro raketiniu varikliu eskizin\xc4\xaf projekt\xc4\x85. Projekt\xc4\x85 patvirtinus netrukus buvo pagamintas pirmasis tarybinis raketinis naikintuvas (naikintuvas su raketiniu varikliu) BI-1. 1941 m. B. Kudrinas atliko pirmus 15 skryd\xc5\xbei\xc5\xb3, bet dar be raketinio variklio. Prasid\xc4\x97jus karui l\xc4\x97ktuvas buvo evakuotas \xc4\xaf Ural\xc4\x85. 1942 m. gegu\xc5\xbe\xc4\x97s 15 d. kapitonas G. Bach\xc4\x8divand\xc5\xbeis atliko pirm\xc4\x85 BI-1 skryd\xc4\xaf su raketiniu varikliu. Naikintuvo greitis buvo apie 800 km/val. 1943 m. kovo 27 d. bandomojo skryd\xc5\xbeio metu Bach\xc4\x8divand\xc5\xbeis \xc5\xbeuvo, nes BI, skrisdamas dideliu grei\xc4\x8diu, \xc4\x97m\xc4\x97 pikiruoti. BI nebuvo gaminamas serija, nes maksimali jo skryd\xc5\xbeio trukm\xc4\x97 buvo pernelyg ma\xc5\xbea, o variklis su azoto r\xc5\xabg\xc5\xa1timi kaip oksidatoriumi buvo pernelyg pavojingas._NEWLINE_Nuo 1946 m. dirbo G. Resingo OKB-2 vyriausiojo konstruktoriaus pavaduotoju. Gamykloje Nr.1 (buvusioje Nr.458) Ivankovo gyvenviet\xc4\x97je (dabar \xe2\x80\x93 Dubna) buvo projektuojamas, gaminamas i\xc5\xa1 bandomas eksperimentinis l\xc4\x97ktuvas \xe2\x80\x9e346\xe2\x80\x9c su dviej\xc5\xb3 kamer\xc5\xb3 skysto kuro raketiniu varikliu. Nor\xc4\x97ta pasiekti garso greit\xc4\xaf._NEWLINE_1948\xe2\x80\x9349 m. A. Berezniakas u\xc5\xbesimin\xc4\x97jo gaudan\xc4\x8diojo naikintuvo (\xe2\x80\x9e468\xe2\x80\x9c\xc2\xa0?) su trij\xc5\xb3 kamer\xc5\xb3 skystojo kuro raketiniu varikliu projektu. \xc5\xa0is naikintuvas tur\xc4\x97jo tur\xc4\x97ti ir varikl\xc4\xaf AM-5, kuris buvo skirtas gr\xc4\xaf\xc5\xbeti \xc4\xaf aerodrom\xc4\x85 ir nusileisti. Buvo tikimasi, kad naikintuvo did\xc5\xbeiausias greitis bus 1,8 M, pakilimas \xc4\xaf 20 km auk\xc5\xa1t\xc4\xaf truks 20 min., veikimo nuotolis bus 750 km. Projektas nebuvo \xc4\xafgyvendintas._NEWLINE__NEWLINE_1951 m. gamykloje Nr. 1 buvo organizuotas OKB-155 filialas, kuris tur\xc4\x97jo kurti sparnuot\xc4\x85sias raketas. Filialo vir\xc5\xa1ininku ir vyriausiojo konstruktoriaus pavaduotoju buvo paskirtas A. Berezniakas. 1953 m. gamykla v\xc4\x97l buvo pernumeruota \xe2\x80\x93 dabar ji tapo Nr. 256. 1957 m. A. Berezniakas tapo vyriausiuoju konstruktoriumi. Sparnuot\xc5\xb3j\xc5\xb3 raket\xc5\xb3 k\xc5\xabrimo darbai t\xc4\x99s\xc4\x97si._NEWLINE_1966 m. filialas OKB-155-1 buvo perorganizuotas \xc4\xaf ma\xc5\xa1in\xc5\xb3 gamybos KB Raduga. Iki tol vadovaujant M. Gurevi\xc4\x8diui ir A. Berezniakui buvo sukurtos sparnuotosios raketos KS, KSR-5, K-10, Ch-20, Ch-22 ir kitos. Eksperimentiniam sparnuot\xc5\xb3j\xc5\xb3 raket\xc5\xb3 \xc4\xafrangos sistem\xc5\xb3 tikrinimui OKB-155 ir gamykloje Nr.256 buvo gaminami pilotuojami sparnuot\xc5\xb3j\xc5\xb3 raket\xc5\xb3 analogai (MiG-9L, K, SDK-7, SM-20, SMK ir kiti)._NEWLINE_7-t\xc4\x85j\xc4\xaf de\xc5\xa1imtmet\xc4\xaf vir\xc5\xa1garsiniams bombone\xc5\xa1iams T-4, T-4 M ir T-4MS buvo vir\xc5\xa1garsin\xc4\x97 prie\xc5\xa1laivin\xc4\x97 sparnuotoji raketa Ch-45 (rus. \xd0\xa5-45). Taip pat Berezniakui vadovaujant buvo kuriamos prie\xc5\xa1laivin\xc4\x97s ir prie\xc5\xa1povandenin\xc4\x97s raketos fronto aviacijos l\xc4\x97ktuvams._NEWLINE_1972 m. A. Berezniakas buvo paskirtas naujai sukurto gamybinio konstravimo susivienijimo Raduga vyriausiuoju kosntruktoriumi ir pirmuoju direktoriaus pavaduotoju._NEWLINE__NEWLINE_1973 m. Radugoje kovai su ant\xc5\xbeeminiais radarais buvo sukurta valdoma raketa Ch-28._NEWLINE_1974 m. A. Berezniakas paliko vyriausiojo konstruktoriaus pareigas.'